વોટર્સ-લિસ્ટમાંથી નામ રદ કરવાની વાતને પડકારતી આ બીજી અરજી છે. પહેલી અરજી પુણેના વોટર્સ દ્વારા કરવામાં આવી હતી, જે હાઈ ર્કોટમાં હજી પેન્ડિંગ છે. બુધવારે થયેલી અરજીમાં સંગઠનોએ દાવો કર્યો હતો કે ઇલેક્શન કમિશન ઑફ ઇન્ડિયાની વેબસાઇટ પર નામ હોવા છતાં મુંબઈના વોટર્સ-લિસ્ટમાં નામ ન હોય એવા ૨,૧૦,૧૨૩ વોટર્સ છે, જેમનાં નામ વોટર્સ-લિસ્ટમાંથી ગાયબ છે એવા લોકો હયાત છે અને અન્યત્ર રહેવા પણ નથી ગયા છતાં તેમનાં નામ ગાયબ થઈ જવાં એ ગેરકાયદે કહેવાય.